
ประกาศเทศบาลตำบลทอนหงส์
เรื่อง   ประกาศเผยแพร่รายงานการประชุมสภาเทศบาลตำบลทอนหงส์

สมัยสามัญ  สมัยที่  3  ประจำปี  พ.ศ.2553
................................................


ตามที่เทศบาลตำบลทอนหงส์   ได้เรียกประชุมสภาเทศบาล  สมัยสามัญ  สมัยที่  3  ประจำปี  พ.ศ.2553  เมื่อวันที่  6  สิงหาคม  2553  และสภาเทศบาลได้มีมติรับรองรายงานการประชุมดังกล่าวแล้ว   เมื่อวันที่  15  กันยายน  2553  (สมัยสามัญ  สมัยที่  4  ประจำปี  พ.ศ.2553)


เทศบาลตำบลทอนหงส์  จึงขอประกาศเผยแพร่รายงานการประชุมสภาเทศบาลตำบลทอนหงส์  สมัยสามัญ  สมัยที่  3  ประจำปี  พ.ศ.2553  เพื่อเปิดเผยให้ประชาชนได้ทราบทั่วกัน



ประกาศ  ณ  วันที่   15  กันยายน  พ.ศ.2553
                                                                                   กมล  บุญงาม
(นายกมล  บุญงาม)
ประธานสภาเทศบาลตำบลทอนหงส์
- สำเนา -

รายงานการประชุมสภาเทศบาลตำบลทอนหงส์  
สมัยสามัญ  สมัยที่  3  ประจำปี  พ.ศ.2553
เมื่อวันที่  6  สิงหาคม  2553  เวลา  10.00 น.

ณ  ห้องประชุมสภาเทศบาลตำบลทอนหงส์
……………………………… 

ผู้มาประชุม
	ลำดับที่
	ชื่อ – สกุล
	ตำแหน่ง
	ลายมือชื่อ
	หมายเหตุ

	1.

2.

3.

4.

5.

6.

7.

8.

9.

10.

11.

12.
	นายกมล           บุญงาม
นายสยาม         นิลพัฒน์
นายภิรมย์         สูญกรรมรัตน์
นายรมย์            อิวิโส
นายวีรศักดิ์       จุลรัตน์

นายบุญธรรม    โชติอัคคี
นายอภิชาติ       บุญเนือง
นายสมแสง      บุญคล่อง

นายสมิง           รักขพันธ์
นายจรัญ           เยี้ยนชลคำ
นายอุสาห์        จันทรภักดี
นางสมบุญ        เดชทัพ

	ประธานสภาเทศบาล
รองประธานสภาเทศบาล
สมาชิกสภาเทศบาล
สมาชิกสภาเทศบาล
สมาชิกสภาเทศบาล
สมาชิกสภาเทศบาล
สมาชิกสภาเทศบาล
สมาชิกสภาเทศบาล
สมาชิกสภาเทศบาล
สมาชิกสภาเทศบาล
สมาชิกสภาเทศบาล
เลขานุการสภาเทศบาล
	กมล           บุญงาม
สยาม         นิลพัฒน์  
ภิรมย์         สูญกรรมรัตน์
รมย์            อิวิโส
วีรศักดิ์       จุลรัตน์

บุญธรรม    โชติอัคคี
อภิชาติ       บุญเนือง
สมแสง      บุญคล่อง
สมิง           รักขพันธ์
จรัญ           เยี้ยนชลคำ
อุสาห์        จันทรภักดี
สมบุญ        เดชทัพ
	


ผู้เข้าร่วมประชุม
	ลำดับที่
	ชื่อ – สกุล
	ตำแหน่ง
	ลายมือชื่อ
	หมายเหตุ

	1.

2.

3.

4.

5.
6.
	นายอมร            แคล้วภัย   
นายวิโรจน์        เยี้ยนชลคำ
นายแนบ           สาระพัฒน์ 
นายชัยรัตน์        พุ่มรักชาติ   
นางกมลทิพย์     จงจิตร

นางสาวกาญดา   โกศัย
	นายกเทศมนตรี
รองนายกเทศมนตรี

ที่ปรึกษานายกเทศมนตรี
เลขานุการนายกเทศมนตรี
เจ้าหน้าที่วิเคราะห์นโยบายและแผน

เจ้าพนักงานธุรการ
	อมร           แคล้วภัย   
วิโรจน์        เยี้ยนชลคำ
แนบ           สาระพัฒน์   
ชัยรัตน์        พุ่มรักชาติ
กมลทิพย์     จงจิตร

กาญดา         โกศัย
	


                       /  เริ่มประชุม  เวลา……

เริ่มประชุม  เวลา  10.00 น.



เมื่อสมาชิกสภาเทศบาลตำบลทอนหงส์   ได้เข้าประจำที่นั่งครบองค์ประชุมแล้ว
เลขานุการสภาเทศบาล  กล่าวเรียนเชิญประธานสภาเทศบาลจุดธูปเทียนบูชาพระรัตนตรัย   และได้อ่านประกาศเรียกประชุมสภาเทศบาล
นางสมบุญ  เดชทัพ
    -
กราบเรียน  ท่านประธานสภา  และสมาชิกผู้ทรงเกียรติทุกท่าน
เลขานุการสภาเทศบาล
ดิฉันขออนุญาตอ่านประกาศเรียกประชุมสภาเทศบาล  ดังนี้  

ประกาศเทศบาลตำบลทอนหงส์
เรื่อง   เรียกประชุมสภาเทศบาลตำบลทอนหงส์
สมัยสามัญ  สมัยที่  3   ประจำปี  พ.ศ.2553
............................................


ตามที่เทศบาลตำบลทอนหงส์   ได้กำหนดสมัยประชุม   สมัยสามัญ  สมัยที่  3   ประจำปี  พ.ศ.2553  ในคราวการประชุมสภาเทศบาลตำบลทอนหงส์  สมัยสามัญ  สมัยแรก  (ในการประชุมเมื่อวันที่  
10  มีนาคม   2553)  ซึ่งมีกำหนด  30  วัน  โดยเริ่มตั้งแต่วันที่  9  กรกฎาคม  2553  เป็นต้นไป


อาศัยอำนาจตามความในมาตรา  25  แห่งพระราชบัญญัติเทศบาล  พ.ศ.2496  จึงประกาศเรียกประชุมสภาเทศบาลตำบลทอนหงส์  สมัยสามัญ  สมัยที่  3  ประจำปี  พ.ศ.2553  ซึ่งมีกำหนด  30  วัน  โดยเริ่มตั้งแต่วันที่  9  กรกฎาคม  2553  เป็นต้นไป


ประกาศ  ณ  วันที่  5  กรกฎาคม  พ.ศ.2553
         กมล  บุญงาม
(นายกมล  บุญงาม)
ประธานสภาเทศบาลตำบลทอนหงส์

/ นางสมบุญ........
นางสมบุญ  เดชทัพ
  -
ลำดับต่อไป  เป็นระเบียบวาระการประชุมสภาเทศบาลตำบลทอนหงส์
น
เลขานุการสภาเทศบาล
 สมัยสามัญ   สมัยที่  3  ประจำปี  พ.ศ.2553   ขอเชิญท่านประธานสภาเทศบาล
ได้ดำเนินการประชุมให้เป็นไปตามระเบียบวาระ  ขอเรียนเชิญค่ะ
ระเบียบวาระที่  1
เรื่อง
ประธานจะแจ้งให้ที่ประชุมทราบ  
นายกมล  บุญงาม
-
เรื่อง  การประกาศใช้แผนพัฒนาเทศบาลสามปีเทศบาลตำบลทอนหงส์ 
ประธานสภาเทศบาล
(พ.ศ.2553 - 2555)  เพิ่มเติม  ครั้งที่  4 การประกาศใช้แผนยุทธศาสตร์การพัฒนาเทศบาลตำบลทอนหงส์  (พ.ศ.2554 - 2558)  และการประกาศใช้แผนพัฒนาเทศบาลสามปีเทศบาลตำบลทอนหงส์  (พ.ศ.2554 - 2556)  ผู้บริหารเทศบาลตำบลทอนหงส์ได้ประกาศใช้แผนพัฒนาดังกล่าวเรียบร้อยแล้ว  เมื่อวันที่  11  มิถุนายน 2553   ซึ่งงานวิเคราะห์นโยบายและแผนได้แจกเอกสารประชาสัมพันธ์แผนพัฒนาดังกล่าว  ให้กับสมาชิกสภาเทศบาลทุกท่านล่วงหน้า ไปแล้วก็ขอแจ้งให้ที่ประชุมทราบ

ระเบียบวาระที่  2
เรื่อง
รับรองรายงานการประชุมครั้งที่แล้ว
นายกมล  บุญงาม
-
ขอให้สมาชิกได้ตรวจดูรายงานการประชุม  สมัยสามัญ  สมัยที่  2  ประจำปี  
ประธานสภาเทศบาล
พ.ศ.2553  ประชุมเมื่อวันที่  7  มิถุนายน  2553  
-
สมาชิกท่านใดจะเปลี่ยนแปลง  แก้ไข  ถ้อยคำของตนเองบ้าง  ขอเชิญครับ...
-
หากไม่มี  กระผมจะขอมติรับรองรายงานการประชุม  สมาชิกท่านใด
ให้การรับรอง  กรุณายกมือขึ้น
มติที่ประชุม


       รับรอง                  12                   ท่าน
   ไม่รับรอง                   -                    ท่าน
                                                      

งดออกเสียง                   -                    ท่าน
ระเบียบวาระที่  3 
เรื่อง
ญัตติขอโอนเงินงบประมาณรายจ่าย  ประจำปีงบประมาณ  พ.ศ.2553
3.1  ญัตติขอโอนเงินงบประมาณรายจ่ายค่าบำรุงรักษาและปรับปรุงครุภัณฑ์

นายกมล  บุญงาม
-
ขอเชิญท่านนายกเทศมนตรีเสนอญัตติต่อสภาครับ
ประธานสภาเทศบาล
นายอมร  แคล้วภัย
-
กระผม  นายอมร  แคล้วภัย  นายกเทศมนตรีตำบลทอนหงส์
นายกเทศมนตรี

ขออ่านญัตติเสนอต่อที่ประชุมสภา  ดังนี้
       / ญัตตินายก..........
ญัตตินายกเทศมนตรีตำบลทอนหงส์
เรื่อง  ขออนุมัติโอนเงินงบประมาณรายจ่าย  ประจำปี  2553
..................................................
หลักการและเหตุผล


ตามระเบียบกระทรวงมหาดไทย  ว่าด้วยวิธีการงบประมาณขององค์กรปกครองส่วนท้องถิ่น  พ.ศ.2541  แก้ไขเพิ่มเติม  (ฉบับที่  2  และ  3)  พ.ศ.2543  หมวด  4  การโอนและการแก้ไขการเปลี่ยนแปลงงบประมาณ  ข้อ  27  การโอนเงินงบประมาณรายจ่ายในหมวดค่าครุภัณฑ์ที่ดินและสิ่งก่อสร้าง  ที่ทำให้ลักษณะ  ปริมาณ  คุณภาพเปลี่ยน  หรือโอนไปตั้งจ่ายเป็นรายการใหม่  ให้เป็นอำนาจอนุมัติของสภาท้องถิ่น


เพื่อให้การดำเนินงานของ  กองคลัง  เป็นไปด้วยความเรียบร้อย  จึงขออนุมัติโอนเงินงบประมาณรายจ่าย  หมวดค่าตอบแทนใช้สอยและวัสดุ  ค่าใช้สอย  ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น ๆ  โครงการใบเสร็จรับเงินค่าภาษีมีรางวัล  โดยรายละเอียด  ดังต่อไปนี้
โอนเพิ่ม
	หน่วยงาน/แผนงาน
	รายการ
	งบประมาณ
อนุมัติ
	งบประมาณ
ก่อนโอน
	โอนเพิ่ม
	คงเหลือ
	หมายเหตุ

	กองคลัง
แผนงานบริหารงานทั่วไป
หมวดครุภัณฑ์ที่ดินและสิ่งก่อสร้าง
	-  ค่าบำรุงรักษาและ 
    ปรับปรุงครุภัณฑ์
	15,000.-
	8,500.-
	30,000.-
	38,500.-
	

	รวมโอนเพิ่ม
	15,000.-
	8,500.-
	30,000.-
	38,500.-
	


โดยโอนจากรายการ

โอนลด
	หน่วยงาน/แผนงาน
	รายการ
	งบประมาณ
อนุมัติ
	งบประมาณ
ก่อนโอน
	โอนลด
	คงเหลือ
	หมายเหตุ

	กองคลัง
แผนงานบริหารงานทั่วไป
หมวดค่าตอบแทน
ค่าใช้สอยและค่าวัสดุ
	-  โครงการ
ใบเสร็จรับเงิน
ค่าภาษีมีรางวัล
	30,000.-
	30,000.-
	30,000.-
	-
	

	รวมโอนลด
	30,000.-
	30,000.-
	30,000.-
	-
	


/ จึงเรียนต่อ..........
จึงเรียนต่อสภาเพื่อพิจารณาอนุมัติ
              อมร  แคล้วภัย
         (นายอมร  แคล้วภัย)
นายกเทศมนตรีตำบลทอนหงส์
นายกมล  บุญงาม
-
ตามที่ท่านนายกเทศมนตรี  ได้เสนอญัตติขออนุมัติโอนเงินงบประมาณรายจ่าย  ประธานสภาเทศบาล
ประจำปี  พ.ศ.2553  สมาชิกท่านใด  ประสงค์ที่จะอภิปราย  ซักถามหรือแสดงความคิดเห็น  
ขอเชิญครับ...
นายสมิง  รักขพันธ์
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
สมาชิกสภาเทศบาล
กระผม  นายสมิง  รักขพันธ์  สมาชิกสภาเทศบาลตำบลทอนหงส์



ตามระเบียบกระทรวงมหาดไทย  ว่าด้วยวิธีการงบประมาณขององค์กรปกครอง
ส่วนท้องถิ่น  พ.ศ.2541  ที่แก้ไขเพิ่มเติมเกี่ยวกับการโอนเพิ่มโอนลด  กระผมอยากเรียนถามท่านผู้เกี่ยวข้องจะเป็นฝ่ายบริหารหรือเจ้าหน้าที่ที่เกี่ยวข้อง  ขอความกรุณาช่วยอธิบายเรื่องการโอนเพิ่มและโอนลดตรงนี้  ขอความกรุณาถ้าเป็นไปได้  ขอบคุณครับ
นายอมร  แคล้วภัย
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
นายกเทศมนตรี

ตามระเบียบกระทรวงมหาดไทย  ว่าด้วยวิธีการงบประมาณขององค์กรปกครอง
ส่วนท้องถิ่น  พ.ศ.2541  แก้ไขเพิ่มเติม  ฉบับที่  2   และฉบับที่  3  พ.ศ.2543   หมวด  4  ข้อ  27  การโอนเงินงบประมาณรายจ่ายในหมวดค่าครุภัณฑ์ที่ดินและสิ่งก่อสร้างที่ทำให้ลักษณะ  ปริมาณ  คุณภาพเปลี่ยน   หรือโอนไปตั้งจ่ายเป็นรายการใหม่ให้เป็นอำนาจอนุมัติของสภาท้องถิ่น  หมวดหน่วยงานหรือแผนงานที่เราโอนเพิ่มเป็นค่าครุภัณฑ์ที่ดินและสิ่งก่อสร้าง   เพราะฉะนั้นต้องเข้าสภาเพื่อให้สภาพิจารณาอนุมัติว่าจะให้โอนมาตั้งเป็นรายการค่าบำรุงรักษาและปรับปรุงครุภัณฑ์  โครงการตัวนี้เป็นการอนุมัติของสภาเพราะเป็นหมวดค่าครุภัณฑ์ที่ดินและสิ่งก่อสร้าง  คือว่าค่าบำรุงรักษาและปรับปรุงครุภัณฑ์ตั้งงบประมาณไว้ไม่พอ   ตั้งไว้  15,000  บาท  เพราะฉะนั้นจะต้องโอนจากค่าตอบแทนใช้สอยและค่าวัสดุ ที่ตั้งเป็นโครงการใบเสร็จรับเงินค่าภาษีมีรางวัล  โครงการนี้เราไม่ทำเราก็โอนตั้งที่ค่าบำรุงรักษาปรับปรุงครุภัณฑ์เป็นอำนาจของสภาท้องถิ่นที่จะต้องพิจารณาว่าจะอนุมัติหรือไม่  ถ้าไม่อนุมัติคณะผู้บริหารก็โอนไม่ได้  ถ้าโอนไม่ได้ก็ทำเท่าที่มีอยู่โครงการนี้ก็ยังอยู่ปกติ  กระผมผู้บริหารไม่มีอำนาจไปโอนเงินตรงนี้ได้    แต่บางตัวเป็นอำนาจของผู้บริหารเราโอนได้ทันที  แต่ถ้าเป็นค่าครุภัณฑ์ที่ดินและสิ่งก่อสร้างเป็นอำนาจของสภา  ขอบคุณครับ
         / นางกมลทิพย์.........
นางกมลทิพย์  จงจิตร
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
จนท.วิเคราะห์นโยบายฯ
ขออนุญาตเพิ่มเติมจากท่านนายกเทศมนตรี  คือ  ตามระเบียบกระทรวงมหาดไทย  
ว่าด้วยวิธีการงบประมาณขององค์กรปกครองส่วนท้องถิ่น  พ.ศ.2541  ข้อ  27  การที่จะทำให้ลักษณะ  ปริมาณหรือคุณภาพของครุภัณฑ์ที่ดินและสิ่งก่อสร้างเพิ่มขึ้นหรือลดลงจะเป็นอำนาจของสภา   เพราะฉะนั้นค่าบำรุงรักษาและปรับปรุงครุภัณฑ์ของกองคลัง   ซึ่งอยู่ในหมวดค่าครุภัณฑ์ที่ดินและสิ่งก่อสร้างที่ตั้งงบประมาณเอาไว้ไม่เพียงพอ  จึงจำเป็นต้องขอโอนเพิ่มเพื่อนำไปใช้  โดยโอนลดจากรายการโครงการใบเสร็จรับเงินค่าภาษีมีรางวัล  จึงต้องอาศัยอำนาจของสภาการอนุมัติงบประมาณเป็นอำนาจของสภา  ขอบคุณค่ะ
นายกมล  บุญงาม
-
ต่อไปกระผมจะขอมติ  สมาชิกท่านใดเห็นชอบอนุมัติตามญัตติของ
ประธานสภาเทศบาล
นายกเทศมนตรี  กรุณายกมือขึ้น
มติที่ประชุม


     เห็นชอบ                  12                  ท่าน
 ไม่เห็นชอบ                  -                    ท่าน
                                                      

 งดออกเสียง                  -                   ท่าน
ระเบียบวาระที่  4
เรื่อง
ญัตตินายกเทศมนตรีขออนุมัติจ่ายขาดเงินสะสม
4.1  ญัตติขออนุมัติจ่ายขาดเงินสะสม  เพื่อจัดซื้อรถขุด
นายกมล  บุญงาม
-
ขอเชิญท่านนายกเทศมนตรีเสนอญัตติต่อสภาครับ
ประธานสภาเทศบาล
นายอมร  แคล้วภัย
-
กระผม  นายอมร  แคล้วภัย  นายกเทศมนตรีตำบลทอนหงส์
นายกเทศมนตรี

ขออ่านญัตติเสนอต่อที่ประชุมสภา  ดังนี้
ญัตตินายกเทศมนตรีตำบลทอนหงส์
เรื่อง  ขออนุมัติจ่ายขาดเงินสะสม เพื่อจัดซื้อรถขุด 
                                  สำนักงานเทศบาลตำบลทอนหงส์
                                                                                                                      หมู่ที่ 2 ตำบลทอนหงส์ นศ. 80320
                               วันที่   29  กรกฎาคม  2553
เรื่อง  ขออนุมัติจ่ายขาดเงินสะสมเพื่อจัดซื้อรถขุด 
เรียน  ประธานสภาเทศบาลตำบลทอนหงส์
    / ด้วยคณะผู้บริหาร......


ด้วยคณะผู้บริหารเทศบาลตำบลทอนหงส์   มีความประสงค์จะจ่ายขาดเงินสะสมเพื่อจัดซื้อรถขุด เป็นรถขุดขนาดไม่น้อยกว่า  3  ตัน  เครื่องยนต์ดีเซล  ขนาดไม่น้อยกว่า  27  แรงม้า  มีใบมีดดันหน้า  ระยะการขุดกว้างสุดไม่น้อยกว่า  5.13  เมตร  ในระดับเดียวกัน  ระบบไฮดรอลิก   ปรับตั้งอัตโนมัติ  และรายละเอียดตามที่เทศบาลตำบลทอนหงส์กำหนด  เป็นเงิน  1,020,000.-  บาท  (หนึ่งล้านสองหมื่นบาทถ้วน)
เนื่องจากเทศบาลตำบลทอนหงส์  ไม่ได้ตั้งงบประมาณ เพื่อจัดทำโครงการดังกล่าว ฯ  ไว้
แต่อย่างใด  เทศบาลตำบลทอนหงส์จึงขออนุมัติจ่ายขาดเงินสะสมเพื่อทำโครงการดังกล่าว ฯ    ตามหลักการและเหตุผล  ดังนี้
หลักการ


เพื่อให้การบริหารกิจการของเทศบาลเป็นประโยชน์ด้านบริการชุมชนและสังคม  ซึ่งอยู่ในอำนาจหน้าที่ของเทศบาล   จึงขออนุมัติจ่ายขาดเงินสะสมเพื่อจัดซื้อรถขุด  เป็นรถขุดขนาดไม่น้อยกว่า  3  ตัน เครื่องยนต์ดีเซล  ขนาดไม่น้อยกว่า  27  แรงม้า  มีใบมีดดันหน้า  ระยะการขุดกว้างสุดไม่น้อยกว่า  5.13  เมตร     ในระดับเดียวกัน  ระบบไฮดรอลิก  ปรับตั้งอัตโนมัติ  และรายละเอียดตามที่เทศบาลตำบลทอนหงส์กำหนด เป็นเงิน  1,020,000.-  บาท  (หนึ่งล้านสองหมื่นบาทถ้วน)
เหตุผล
ตามระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บ
รักษาเงินและการตรวจเงินขององค์กรปกครองส่วนท้องถิ่น  (ฉบับที่ 2)  พ.ศ.2548  ข้อ  89   องค์กรปกครองส่วนท้องถิ่น  ใช้จ่ายเงินสะสมโดยได้รับอนุมัติจากสภาท้องถิ่นภายใต้เงื่อนไข  ดังต่อไปนี้  ให้กระทำได้เฉพาะกิจการซึ่งอยู่ในอำนาจหน้าที่เกี่ยวกับด้านบริหารชุมชนและสังคม  หรือกิจการที่เป็นการเพิ่มพูนรายได้ หรือกิจการเพื่อบำบัดความเดือดร้อนของประชาชน ทั้งนี้  ต้องเป็นไปตามแผนพัฒนาขององค์กรปกครองส่วนท้องถิ่น หรือที่กฎหมายกำหนด
จึงขอเสนอญัตติต่อสภาเทศบาล เพื่อพิจารณาขออนุมัติจ่ายขาดเงินสะสม  เพื่อจัดซื้อรถขุด 
เป็นรถขุดขนาดไม่น้อยกว่า  3  ตัน เครื่องยนต์ดีเซล ขนาดไม่น้อยกว่า  27  แรงม้า  มีใบมีดดันหน้า ระยะการขุดกว้างสุดไม่น้อยกว่า  5.13  เมตร ในระดับเดียวกัน ระบบไฮดรอลิก  ปรับตั้งอัตโนมัติ และรายละเอียดตามที่เทศบาลตำบลทอนหงส์กำหนด เป็นเงิน  1,020,000.-  บาท  (หนึ่งล้านสองหมื่นบาทถ้วน)
 





อมร  แคล้วภัย
(นายอมร  แคล้วภัย)
นายกเทศมนตรีตำบลทอนหงส์

          / นายกมล...........
นายกมล  บุญงาม
-
สมาชิกท่านใด  ประสงค์ที่จะอภิปราย  ซักถามหรือแสดงความคิดเห็น  
ประธานสภาเทศบาล
ขอเชิญครับ...



-
หากไม่มี  ต่อไปกระผมจะขอมติ  สมาชิกท่านใดเห็นชอบอนุมัติตามญัตติ
ของนายกเทศมนตรี  กรุณายกมือขึ้น
มติที่ประชุม


     เห็นชอบ                  6                  ท่าน
 ไม่เห็นชอบ                  6                  ท่าน
                                                      

 งดออกเสียง                  -                   ท่าน
นายกมล  บุญงาม
-
กระผมขอวินิจฉัย  ตามที่กระผมศึกษาฝ่ายประปามากระผมว่าไปพอสมควรประธานสภาเทศบาล
แล้วเกินกว่า  90 %  แล้ว  ดังนั้นการจัดซื้อรถขุด  กระผมคิดว่าชะลอไว้ก่อนค่อยซื้อ
นายอภิชาติ  บุญเนือง
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
สมาชิกสภาเทศบาล
กระผม  นายอภิชาติ  บุญเนือง  สมาชิกสภาเทศบาลตำบลทอนหงส์



กระผมอยากให้ท่านประธานชี้แจงให้มากกว่านี้เรื่องรถขุด  เพราะว่าความจริงแล้ว
เป็นสิ่งที่ต้องใช้ในช่วงที่เกิดน้ำท่วมอุทกภัย  ผมคิดว่ามันใช้ได้และเหมาะสมมาก  ขอบคุณครับ
นายกมล  บุญงาม
-
กระผมวินิจฉัยแล้วครับ  กระผมเห็นว่าการประปาช่วงน้ำท่วมใช้งานน้อย  ประธานสภาเทศบาล
ผมตรวจดูภูมิประเทศของเทศบาลพอสมควร
นายอมร  แคล้วภัย
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
นายกเทศมนตรี

เรื่องของรถขุดเป็นอำนาจของสภา  กระผมขอชี้แจงนิดหนึ่งครับ การที่จะซื้อรถขุดมา
เพื่อบำบัดทุกข์บำรุงสุขของพี่น้องประชาชนนั้นไม่ใช่เฉพาะใช้ขุดแต่การประปา  การประปาของเรามีการขุดท่อวางท่อเราใช้งบประมาณประจำปีก็ได้  แต่การซ่อมแซม
ของงานประปาถ้ากว้างเมตรสองเมตรเราจ้างไม่ได้งานของเราก็ล้าช้า  เพราะฉะนั้นเมื่อน้ำประปาเกิดรั่วขึ้นมา  ผมยกตัวอย่างที่เขาหลาวันนั้นถ้าเราไม่ได้รถขุดของพี่โนชน้ำประปาจะไม่ไหลขึ้นเขาหลาเพราะท่อแตกและอยู่ลึก  ถ้าใช้กำลังคนขุดมันจะยากและลำบากมาก  แต่ถ้าเรามีรถขุดของเราเองเราวิ่งไปเองไม่มีปัญหาเราใช้เวลาขุดแป๊ปเดี่ยวก็เสร็จแล้ว  เพื่อบริการพ่อแม่พี่น้องเกี่ยวกับเรื่องประปาส่วนหนึ่งและอีกส่วนหนึ่งที่ท่านสมาชิกได้พูดไปแล้วว่าถ้าน้ำท่วมขังขึ้นมาเราใช้รถขุดของเราไประบายน้ำออกจากบ้านของชาวบ้านได้   ยกตัวอย่างที่เขาหลาน้ำท่วมระบายน้ำออกจากบ้านชาวบ้านต้องใช้รถพี่โนช  ถ้าพี่โนชไม่มีเวลาให้ในช่วงนั้นชาวบ้านเดือดร้อนไหม  เพราะฉะนั้นหลาย ๆ  อย่างไม่ใช่ว่าเราเอามาขุดต่อท่อประปาอย่างเดียว   การต่อท่อประปาอยู่ใน
งบประมาณและเราใช้งบประมาณทั้งขุดและต่อท่อได้เสร็จเรียบร้อย   แต่ที่ทางเทศบาล
           / จัดซื้อเพราะ.........
จัดซื้อเพราะเป็นการอำนวยความสะดวกให้กับชาวบ้านในฤดูฝน หรือการซ่อมแซมประปาตรงนี้  ชาวบ้านจะถมดินและท่อประปาของเราจะอยู่ลึกเพราะว่าจะอยู่ในคูถนน  เมื่อชาวบ้านถมที่ข้างบ้านประมาณ  1 - 2  เมตร   คนงานของเราขุดยากพอสมควรการบริหารจัดการนี้ถือว่าเป็นการล่าช้า  แล้วแต่สภาพิจารณา  กระผมขอชี้แจงเพียงแค่นี้  ขอบคุณครับ
นายรมย์  อิวิโส

-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
สมาชิกสภาเทศบาล
กระผม  นายรมย์  อิวิโส  สมาชิกสภาเทศบาลตำบลทอนหงส์



กระผมฟังแล้วการซื้อรถขุดมีทั้งข้อดีและข้อเสีย  แต่จะดีหรือไม่ดีตรงนี้เมื่อประธาน
พิจารณาไปแล้วว่าค่อยซื้อให้ท่านประธานชัดเจนตรงนี้  เพราะฉะนั้นเมื่อท่านประธานวินิจฉัยไปแล้วอำนาจอยู่ที่ท่านประธาน  ขอบคุณครับ
นายกมล  บุญงาม
-
กระผมคิดดูแล้ว  รถขุดใช้ประโยชน์ได้รถขยะได้ด้วยแต่ว่าขยะของเราประธานสภาเทศบาล
ดำเนินการไปพอใช้ได้  ที่ผมวินิจฉัยผมถือว่าค่อยซื้อก่อนและถ้ามีความจำเป็นมาก
เราเปิดวิสามัญได้เราปรึกษาหารือกันใหม่ได้
นายอภิชาติ  บุญเนือง
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
สมาชิกสภาเทศบาล
กระผมขอยืนยันตรงนี้อีกสักครั้งหนึ่งว่าให้สมาชิกทุกท่านที่ได้ชี้แจงและได้รับฟังเมื่อ
สักครู่นี้  พิจารณากันอีกครั้งโดยท่านประธานขอโหวตเสียงอีกสักครั้งเผื่อว่าท่านสมาชิกหลาย ๆ  ท่านอาจเปลี่ยนใจ  เพราะมันเกิดประโยชน์กับพี่น้องประชาชนโดยตรงแน่นอน  ถึงตอนนี้ผมจะได้พูดเต็มปากว่าต่อไปข้างหน้าเดือนสิบสองเวลาน้ำท่วมแบบนี้ไม่ต้องรอกลางค่ำกลางคืน  ท่านประธานครับ  คืนนั้นผมยังจำได้ดีปีที่ผ่านมาประมาณสองทุ่มสามทุ่มยังอยู่ที่ข้างบ้านกำนันสุนทรและมันต้องเกิดขึ้นอีกแน่  เพราะฉะนั้นขอเสียงจากสมาชิกหน่อย  ขอบคุณครับ
นายสมิง  รักขพันธ์
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
สมาชิกสภาเทศบาล
กระผม  นายสมิง  รักขพันธ์  สมาชิกสภาเทศบาลตำบลทอนหงส์



กระผมขออนุญาต  ท่านประธานมีโอกาสมีอำนาจหน้าที่ในการวินิจฉัย  ท่านประธาน
ได้เปิดโอกาสให้เพื่อนสมาชิกอภิปรายก่อนหน้าที่จะโหวตเสียงยกมือแล้ว   แต่ไม่มีใครอภิปรายหรือเรียนถาม   ตรงนี้ผมก็เคารพเกียรติเคารพหน้าที่ของทุกคน   ต่างคนต่างทำหน้าที่ซึ่งกันและกัน  กระผมก็ทำหน้าที่ท่านประธานก็ทำหน้าที่ผู้บริหารก็ทำหน้าที่  ทุกคนคิดและระลึกอยู่ในใจว่างานทุกอย่างที่เพื่อนสมาชิกพูดมามันมีประโยชน์  ทุกคนก็เห็นประโยชน์แต่เรามองในมุมกว้าง ๆ   อย่างอื่นมีมากกว่า   เพราะฉะนั้นคำวินิจฉัย ของท่านประธานผมคิดว่าน่าจะเป็นที่สิ้นสุด  แต่ถ้าเพื่อนสมาชิกถือโอกาสให้โหวตอีกครั้ง  ผมเคารพเพื่อนสมาชิกผมยินดีให้ท่านประธานโหวตอีกครั้ง  ขอบคุณครับ
/ นางสมบุญ.......
นางสมบุญ  เดชทัพ
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
เลขานุการสภาเทศบาล
ดิฉัน  นางสมบุญ  เดชทัพ  เลขานุการสภาเทศบาลตำบลทอนหงส์



จากการที่ดิฉันได้นั่งฟังญัตตินี้จะเห็นว่าการเสนอญัตติจ่ายขาดเงินสะสมเพื่อจัดซื้อรถ
ขุดนี้  ตั้งแต่เราประชุมสภาเทศบาล  สมัยสามัญ  สมัยที่  2   และตอนนี้เลยเวลามาเป็นระยะพอสมควรแล้วแต่ยังไม่ได้จัดซื้อ  การประชุมสมัยสามัญ  สมัยที่  3  ญัตติขออนุมัติจ่ายขาดเงินสะสมได้เสนออีกครั้งหนึ่ง และตามสเป็กของรถขุดที่เสนอมาให้สมาชิกสภาทราบก็เปลี่ยนไป   ไม่ทราบว่าท่านประธานสภาพอจะปรึกษากับฝ่ายบริหารได้ไหมเพราะจะได้ลงมติในการโหวตครั้งนี้เพื่อจะได้ไม่มีความเกรงใจอยู่  ขอบคุณค่ะ
นายอมร  แคล้วภัย
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
นายกเทศมนตรี

ตามที่คุณสมบุญ  เดชทัพ  ได้เสนอเรื่องที่ว่าเมื่อก่อนที่สภาได้อนุมัติให้ผู้บริหาร
จัดซื้อรถขุดมาแล้ว  เมื่อก่อนเราเขียนสเป็กว่า  30  แรงม้า  ตามโปรชัวร์แต่พอประกาศจริงบริษัทไม่มีรถ  30  แรงม้าให้เรา  เพราะว่ารถตามสเป็กจริง ๆ  แล้ว  27   แรงม้า  แต่เขาเขียนโปรชัวร์  30  แรงม้า  เราเอาตามโปรชัวร์นั้นเลย   แต่พอเราประกาศ  30  แรงม้า  บริษัททุกบริษัทส่งรถให้เราไม่ได้เพราะแรงม้าจริง ๆ   แล้วมันไม่ถึงแต่บริษัทเขาเขียนให้สวยหรู   เราไม่รู้ว่าบริษัทเขาเขียนโชว์เกี่ยวกับการขายประชาชนธรรมดา  แต่ถ้าขายกับหน่วยงานเราต้องดูสเป็กด้วย  27  แรงม้า    แต่เขาเขียนสเป็ก  30  แรงม้า  บริษัทไม่สามารถขายให้กับเทศบาลได้เพราะว่าเขาไม่มีคุณสมบัติตัวนั้น  เพราะฉะนั้นเราต้องลดแรงม้าลงมาให้ตามสเป็กคือ  27  แรงม้า  บริษัทจึงจะขายได้   ผมประกาศไป  
2  ครั้ง   ตามระเบียบพัสดุเพื่อให้ความโปร่งใสเกิดขึ้น  ให้บริษัทต่าง ๆ  มาดูสเป็กว่า
เขาทำได้หรือไม่ได้แต่ไม่มีใครมาซื้อเลย  ผมเลยลดสเป็กลงมาเหลือ  27  แรงม้า  
อย่างอื่นเหมือนเดิมหมด  ขอทำความเข้าใจกับท่านประธานสภาและสมาชิกทุกท่านให้ทราบโดยทั่วกัน  ขอบคุณครับ  
นายกมล  บุญงาม
-
เมื่อฝ่ายบริหารชี้แจง  กระผมในฐานะประธานสภาที่วินิจฉัยไปแล้ว  ผมเปิดประธานสภาเทศบาล
โอกาสสมาชิกท่านใดจะปรึกษาหารือ  กระผมขอสั่งพักการประชุม  10  นาที
นางสมบุญ  เดชทัพ
-
เมื่อที่ประชุมพร้อม  ขอเชิญสมาชิกเข้าห้องประชุมและประธานสภาเทศบาล
เลขานุการสภาเทศบาล
ดำเนินการตามระเบียบวาระต่อไป
นายกมล  บุญงาม
-
ทุกท่านได้ปรึกษาหารือกันพอสมควร  มีสมาชิกท่านใดจะเสนอ  ขอเชิญครับ...
ประธานสภาเทศบาล

/ นายสยาม.........
นายสยาม  นิลพัฒน์
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
รองประธานสภาเทศบาล
    กระผม  นายสยาม  นิลพัฒน์  รองประธานสภาเทศบาลตำบลทอนหงส์



กระผมขอชี้แจงสักนิด  กระผมขอเสนอว่าถ้าเป็นไปได้เราน่าจะซื้อรถขุดให้เกรด
ดีกว่านี้และเป็นระบบตักหน้าขุดหลัง   ในเมื่อเงินสะสมงบประมาณเราก็มีน่าจะซื้อรถให้เกรดดีกว่านี้การทำงานจะง่ายกว่าการใช้ระบบลากที่เราจะซื้อ  การใช้ระบบลากต้องมาต่อพ่วงผมเห็นยุ่งยากกว่ารถตัวตักหน้าขุดหลัง  ถ้าความจำเป็นมาถึงจริง ๆ  เราเปิดการประชุมสมัยวิสามัญได้  ขอบคุณครับ
นายกมล  บุญงาม
-
กระผมยึดมติเดิม  สรุปได้ว่าถ้าเราจะซื้อเรามีเงินสะสมอยู่มาก  เราสามารถประธานสภาเทศบาล
เปิดการประชุมสมัยวิสามัญ  ปรึกษาหารือหรือพูดคุยกันไหมได้

นายอมร  แคล้วภัย
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
นายกเทศมนตรี

จะซื้อหรือไม่ซื้ออยู่ที่สภาเทศบาล  กระผมเองเป็นผู้เสนอ  เงินสะสมคงจะมีไม่พอที่จะ
ซื้อรถตักหน้าขุดหลัง   รถตักหน้าขุดหลังมีทั้งข้อดีและข้อเสียจากการที่กระผมได้สอบถามมาเขาบอกว่าไม่ค่อยจะดีเท่าที่ควรเพราะว่าตั้งขา   ตั้งขาถ้าขุดตามสถานที่ที่ลำบากจะขุดไม่ได้เพราะลากขาไม่ได้  เหมือนรถกระเช้าไฟฟ้าถ้าไม่ตั้งขาขุดมันจะเอน  กระผมศึกษามาจากเทศบาลตำบลพรหมโลกเขาใช้ได้แต่ไม่ดีเท่าที่ควรเพราะว่ามันมีขาสองขา  เราซื้อรถตัวเล็กเพื่อความสะดวกในการเคลื่อนย้ายถ้าเราซื้อรถตัวใหญ่ก็ได้แต่เคลื่อนย้ายลำบาก  แต่ถ้าซื้อรถตัวเล็กงานของเรามีไม่มากเท่าที่ควรไว้ช่วยชาวบ้านในยามเดือดร้อน   กระผมเสนอให้สภาเป็นผู้พิจารณาแล้วแต่สภาพิจารณา  เหมือนที่คุณสยาม  นิลพัฒน์  บอกว่าให้ซื้อรถตักหน้าขุดหลังมันก็ดีแต่เงินสะสมของเรามีน้อย
ผมเอาไปทำเกี่ยวกับการประปาหมู่บ้านที่จะเสนอในลำดับต่อไปและเจาะบ่อบาดาลที่วัดวังลุง  ตรงนี้เราไม่มีงบประมาณที่จะหล่อเลี้ยงเราก็ต้องเอาเงินสะสมที่เราสะสมไว้หลาย ๆ  ปี   สะสมมาตั้งแต่ปี 2542  และจ่ายขาดมาบ้าง   ไม่ใช่ว่าปีหนึ่งเงินเข้าเยอะเราสะสมไว้นานจึงจะได้เป็นสิบ ๆ  ล้านบาท  ขอบคุณครับ
นายกมล  บุญงาม
-
มีสมาชิกท่านใดจะอภิปรายอีกหรือไม่  หากไม่มีกระผมเอามติเดิม
ประธานสภาเทศบาล

4.2  ญัตติขออนุมัติจ่ายขาดเงินสะสม  เพื่อจัดทำโครงการก่อสร้างระบบ
        ประปาแบบผิวดินขนาดใหญ่
นายกมล  บุญงาม
-
ขอเชิญท่านนายกเทศมนตรีเสนอญัตติต่อสภาครับ
ประธานสภาเทศบาล
/ นายอมร........
นายอมร  แคล้วภัย
-
กระผม  นายอมร  แคล้วภัย  นายกเทศมนตรีตำบลทอนหงส์
นายกเทศมนตรี

ขออ่านญัตติเสนอต่อที่ประชุมสภา  ดังนี้
ญัตตินายกเทศมนตรีตำบลทอนหงส์
เรื่อง  ขออนุมัติจ่ายขาดเงินสะสม  เพื่อจัดทำโครงการก่อสร้างระบบประปาแบบผิวดินขนาดใหญ่
                                สำนักงานเทศบาลตำบลทอนหงส์
                                                                                                                    หมู่ที่ 2 ตำบลทอนหงส์  นศ  80320
เรื่อง  ขออนุมัติจ่ายขาดเงินสะสม  เพื่อจัดทำโครงการก่อสร้างระบบประปาผิวดินขนาดใหญ่ 
เรียน  ประธานสภาเทศบาลตำบลทอนหงส์

   
ด้วยคณะผู้บริหารเทศบาลตำบลทอนหงส์   มีความประสงค์จะจ่ายขาดเงินสะสม เพื่อจัดทำโครงการก่อสร้างระบบประปาแบบผิวดินขนาดใหญ่  รายละเอียดตามที่เทศบาลตำบลทอนหงส์กำหนด                                 เป็นเงิน  2,350,000.-  บาท  (สองล้านสามแสนห้าหมื่นบาทถ้วน)
  
เนื่องจากเทศบาลตำบลทอนหงส์  ไม่ได้ตั้งงบประมาณ เพื่อจัดทำโครงการดังกล่าว ฯ  ไว้
แต่อย่างใด เทศบาลตำบลทอนหงส์   จึงขออนุมัติจ่ายขาดเงินสะสมเพื่อทำโครงการดังกล่าว ฯ  ตามหลักการและเหตุผล ดังนี้
หลักการ

   
เพื่อให้การบริหารกิจการของเทศบาลเป็นประโยชน์ด้านบริการชุมชนและสังคม  ซึ่งอยู่ในอำนาจหน้าที่ของเทศบาล   จึงขออนุมัติจ่ายขาดเงินสะสม  เพื่อจัดทำโครงการก่อสร้างระบบประปาผิวดินขนาดใหญ่  รายละเอียดตามที่เทศบาลตำบลทอนหงส์กำหนด  เป็นเงิน  2,350,000.- บาท (สองล้านสามแสนห้าหมื่นบาทถ้วน)
                                                                   เหตุผล
 
ตามระเบียบกระทรวงมหาดไทย  ว่าด้วยการรับเงิน  การเบิกจ่ายเงิน   การฝากเงิน  การเก็บรักษาเงิน และการตรวจเงินขององค์กรปกครองส่วนท้องถิ่น  (ฉบับที่ 2)  พ.ศ.2548   ข้อ 89  องค์กรปกครองส่วนท้องถิ่น ใช้จ่ายเงินสะสมโดยได้รับอนุมัติจากสภาท้องถิ่นภายใต้เงื่อนไข  ดังต่อไปนี้   ให้กระทำได้เฉพาะกิจการซึ่งอยู่ในอำนาจหน้าที่เกี่ยวกับด้านบริหารชุมชน  และสังคม  หรือกิจการที่เป็นการเพิ่มพูนรายได้   หรือกิจการเพื่อบำบัดความเดือดร้อนของประชาชน  ทั้งนี้  ต้องเป็นไปตามแผนพัฒนาขององค์กรปกครองส่วนท้องถิ่นหรือที่กฎหมายกำหนด
/ จึงขอเสนอ.........
  
จึงขอเสนอญัตติต่อสภาเทศบาล  เพื่อพิจารณาขออนุมัติจ่ายขาดเงินสะสม เพื่อจัดทำโครงการก่อสร้างระบบประปาแบบผิวดินขนาดใหญ่
 อมร  แคล้วภัย
          (นายอมร  แคล้วภัย)
                            นายกเทศมนตรีตำบลทอนหงส์

นายกมล  บุญงาม
-
สมาชิกท่านใด  ประสงค์ที่จะอภิปราย  ซักถามหรือแสดงความคิดเห็น  
ประธานสภาเทศบาล
ขอเชิญครับ...
นายจรัญ  เยี้ยนชลคำ
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
สมาชิกสภาเทศบาล
กระผม  นายจรัญ  เยี้ยนชลคำ  สมาชิกสภาเทศบาลตำบลทอนหงส์



ญัตติขออนุมัติจ่ายขาดเงินสะสมเพื่อจัดทำโครงการก่อสร้างระบบประปาแบบผิวดิน
ขนาดใหญ่  ช่วงนี้กระผมคิดว่าสมควรที่จะต้องทำเพื่อให้พี่น้องประชาชนได้ใช้น้ำสะดวก  เรื่องนี้กระผมเห็นด้วย  ขอบคุณครับ
นางสมบุญ  เดชทัพ
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
เลขานุการสภาเทศบาล
ดิฉัน  นางสมบุญ  เดชทัพ  เลขานุการสภาเทศบาลตำบลทอนหงส์
ดิฉันขอหารือท่านประธานสภาว่าการจัดทำโครงการก่อสร้างระบบประปาแบบผิวดินขนาดใหญ่นี้   เป็นน้ำที่สะอาดและประชาชนสามารถใช้น้ำได้อย่างทั่วถึงหรือไม่อย่างไร  ขอบคุณค่ะ
นายกมล  บุญงาม
-
เราใช้แบบประปา  2  ถัง  เป็นถังกรอง
ประธานสภาเทศบาล
-
ต่อไปกระผมจะขอมติ  สมาชิกท่านใดเห็นชอบอนุมัติตามญัตติของ




นายกเทศมนตรี  กรุณายกมือขึ้น
มติที่ประชุม


     เห็นชอบ                  12                  ท่าน
 ไม่เห็นชอบ                   -                    ท่าน
                                                      

 งดออกเสียง                   -                    ท่าน
4.3  ญัตติขออนุมัติจ่ายขาดเงินสะสม  เพื่อจัดทำโครงการปรับปรุงระบบ
ประปา บริเวณวัดวังลุง  โดยขุดเจาะบ่อบาดาลพร้อมติดตั้งเครื่องสูบน้ำ
นายกมล  บุญงาม
-
ขอเชิญท่านนายกเทศมนตรีเสนอญัตติต่อสภาครับ
ประธานสภาเทศบาล
/ นายอมร.........
นายอมร  แคล้วภัย
-
กระผม  นายอมร  แคล้วภัย  นายกเทศมนตรีตำบลทอนหงส์
นายกเทศมนตรี

ขออ่านญัตติเสนอต่อที่ประชุมสภา  ดังนี้
ญัตตินายกเทศมนตรีตำบลทอนหงส์
เรื่อง   ขออนุมัติจ่ายขาดเงินสะสม   เพื่อจัดทำโครงการปรับปรุงระบบประปาบริเวณวัดวังลุง
                        โดยขุดเจาะบ่อบาดาล  พร้อมติดตั้งเครื่องสูบน้ำ
                                                                                                                  สำนักงานเทศบาลตำบลทอนหงส์
                                                                                                                    หมู่ที่ 2 ตำบลทอนหงส์  นศ. 80320
เรื่อง   ขออนุมัติจ่ายขาดเงินสะสม  เพื่อจัดทำโครงการปรับปรุงระบบประปาบริเวณวัดวังลุง โดยขุดเจาะ
           บ่อบาดาลพร้อมติดตั้งเครื่องสูบน้ำ
เรียน   ประธานสภาเทศบาลตำบลทอนหงส์

     
ด้วยคณะผู้บริหารเทศบาลตำบลทอนหงส์    มีความประสงค์จะจ่ายขาดเงินสะสม เพื่อจัดทำโครงการปรับปรุงระบบประปาบริเวณวัดวังลุง  โดยขุดเจาะบ่อบาดาล พร้อมติดตั้งเครื่องสูบน้ำ  รายละเอียดตามที่เทศบาลตำบลทอนหงส์กำหนด  เป็นเงิน  212,500.- บาท  (สองแสนหนึ่งหมื่นสองพันห้าร้อยบาทถ้วน)
  
เนื่องจากเทศบาลตำบลทอนหงส์  ไม่ได้ตั้งงบประมาณ เพื่อจัดทำโครงการดังกล่าว ฯ ไว้แต่อย่างใด เทศบาลตำบลทอนหงส์  จึงขออนุมัติจ่ายขาดเงินสะสมเพื่อทำโครงการดังกล่าวฯ   ตามหลักการและเหตุผล ดังนี้
หลักการ

          เพื่อให้การบริหารกิจการของเทศบาลเป็นประโยชน์ด้านบริการชุมชนและสังคม  ซึ่งอยู่ในอำนาจหน้าที่ของเทศบาล จึงขออนุมัติจ่ายขาดเงินสะสม  เพื่อจัดทำโครงการปรับปรุงระบบประปาบริเวณ
วัดวังลุง  โดยขุดเจาะบ่อบาดาลพร้อมติดตั้งเครื่องสูบน้ำ  รายละเอียดตามที่เทศบาลตำบลทอนหงส์กำหนด   เป็นเงิน  212,500.-  บาท  (สองแสนหนึ่งหมื่นสองพันห้าร้อยบาทถ้วน)
เหตุผล
  
ตามระเบียบกระทรวงมหาดไทย  ว่าด้วยการรับเงิน  การเบิกจ่ายเงิน  การฝากเงิน การเก็บรักษาเงิน  และการตรวจเงินขององค์กรปกครองส่วนท้องถิ่น (ฉบับที่ 2)  พ.ศ.2548  ข้อ  89  องค์กรปกครองส่วนท้องถิ่นใช้จ่ายเงินสะสมโดยได้รับอนุมัติจากสภาท้องถิ่นภายใต้เงื่อนไข ดังต่อไปนี้  ให้กระทำได้เฉพาะกิจการซึ่งอยู่ในอำนาจหน้าที่เกี่ยวกับด้านบริหารชุมชน  และสังคม หรือกิจการที่เป็นการเพิ่มพูนรายได้ หรือกิจการเพื่อบำบัดความเดือดร้อนของประชาชน ทั้งนี้ ต้องเป็นไปตามแผนพัฒนาขององค์กรปกครองส่วนท้องถิ่น หรือที่กฎหมายกำหนด
            / จึงขอเสนอ........
                
จึงขอเสนอญัตติต่อสภาเทศบาล  เพื่อพิจารณาขออนุมัติจ่ายขาดเงินสะสม เพื่อจัดทำโครงการปรับปรุงระบบประปาบริเวณวัดวังลุง โดยขุดเจาะบ่อบาดาล  พร้อมติดตั้งเครื่องสูบน้ำ
 




อมร  แคล้วภัย
(นายอมร  แคล้วภัย)
นายกเทศมนตรีตำบลทอนหงส์

นายกมล  บุญงาม
-
สมาชิกท่านใด  ประสงค์ที่จะอภิปราย  ซักถามหรือแสดงความคิดเห็น  
ประธานสภาเทศบาล
ขอเชิญครับ...



-
หากไม่มี  ต่อไปกระผมจะขอมติ  สมาชิกท่านใดเห็นชอบอนุมัติตามญัตติ
ของนายกเทศมนตรี  กรุณายกมือขึ้น

มติที่ประชุม


     เห็นชอบ                  12                 ท่าน
 ไม่เห็นชอบ                   -                  ท่าน
                                                      

 งดออกเสียง                   -                  ท่าน
ระเบียบวาระที่  5
เรื่อง
ญัตติขออนุมัติแก้ไขเปลี่ยนแปลงคำชี้แจงขนาดความกว้างและปริมาณวัสดุ
เพื่อทำการบุกเบิกถนนสายบ้านนายตา  สายทอง
นายกมล  บุญงาม
-
ขอเชิญท่านนายกเทศมนตรีเสนอญัตติต่อสภาครับ
ประธานสภาเทศบาล
นายอมร  แคล้วภัย
-
กระผม  นายอมร  แคล้วภัย  นายกเทศมนตรีตำบลทอนหงส์
นายกเทศมนตรี

ขออ่านญัตติเสนอต่อที่ประชุมสภา  ดังนี้
ญัตตินายกเทศมนตรีตำบลทอนหงส์
เรื่อง  ขออนุมัติแก้ไขเปลี่ยนแปลงคำชี้แจงขนาดความกว้างและปริมาณวัสดุ
                                      เพื่อทำการบุกเบิกถนนสายบ้านนายตา สายทอง
...................................................
หลักการและเหตุผล
ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น  
พ.ศ.2541 หมวด 4   ข้อ 29  การแก้ไขเปลี่ยนแปลงคำชี้แจงงบประมาณรายจ่ายในหมวดค่าครุภัณฑ์ที่ดินและสิ่งก่อสร้างที่ทำให้ลักษณะ  ปริมาณ  คุณภาพเปลี่ยน  หรือเปลี่ยนแปลงสถานที่ก่อสร้างให้เป็นอำนาจอนุมัติ    ของสภาท้องถิ่น
/ เนื่องจาก........
เนื่องจากถนนสายนี้มีปัญหาแนวเขตพื้นที่ ที่จะทำการบุกเบิกถนนกับเจ้าของที่ดินและทาง
คณะผู้บริหารได้เข้าทำการเจรจาแล้ว ซึ่งจำเป็นต้องทำการเปลี่ยนแปลงความกว้างลงบางส่วน และเพื่อให้การดำเนินงานของกองช่างเป็นไปด้วยความเรียบร้อย จึงขออนุมัติแก้ไขเปลี่ยนแปลงขนาดความกว้างของถนนบุกเบิกสายบ้านนายตา  สายทอง  รายละเอียดดังนี้
	หน่วยงาน /แผนงาน
	งบประมาณอนุมัติ
	ขอเปลี่ยนแปลงขนาดความกว้างและปริมาณวัสดุ

	
	
	ข้อความเดิม
	ข้อความใหม่

	กองช่างแผนงานเคหะและชุมชน
	85,000.-
	     1. บุกเบิกถนนสายบ้านนายตา  สายทอง ขนาดกว้างเฉลี่ย  4.00-5.00  เมตร ยาว  500  เมตร ถมดินจำนวน  450  ลบ.ม.  ตลอดสาย รายละเอียดตามแบบแปลนเทศบาลตำบลทอนหงส์ เป็นเงิน 85,000.-  บาท
	     1. บุกเบิกถนนสายบ้านนายตา  สายทอง  ขนาดกว้างเฉลี่ย  2.50-4.00 เมตร ยาวรวม  500  เมตร โดยเกลี่ยปรับแต่งพร้อมลงดินถมช่วงต้นโครงการกว้าง  2.50  เมตร ยาว  155 เมตร  และจากระยะ 155 เมตร จนถึงระยะ 500 เมตร กว้าง 4  เมตร ถมดินจำนวน 425 ลบ.ม. ตลอดสาย รายละเอียดตามแบบแปลนเทศบาลตำบลทอนหงส์ เป็นเงิน 85,000.- บาท



จึงเรียนต่อสภาเทศบาลฯ เพื่อพิจารณาอนุมัติ
     อมร  แคล้วภัย
(นายอมร  แคล้วภัย)
     นายกเทศมนตรีตำบลทอนหงส์

นายกมล  บุญงาม
-
สมาชิกท่านใด  ประสงค์ที่จะอภิปราย  ซักถามหรือแสดงความคิดเห็น  
ประธานสภาเทศบาล
ขอเชิญครับ...



-
หากไม่มี  ต่อไปกระผมจะขอมติ  สมาชิกท่านใดเห็นชอบอนุมัติตามญัตติ
ของนายกเทศมนตรี  กรุณายกมือขึ้น

มติที่ประชุม


     เห็นชอบ                  12                 ท่าน
 ไม่เห็นชอบ                   -                  ท่าน
                                                      

 งดออกเสียง                   -                  ท่าน
       / ระเบียบวาระที่ 6....
ระเบียบวาระที่  6 
เรื่อง
ญัตติอื่น ๆ   
นายกมล  บุญงาม
-
สมาชิกท่านใด  จะอภิปรายหรือแสดงความคิดเห็นเรื่องอื่น ๆ  บ้าง  
ประธานสภาเทศบาล
ขอเชิญครับ.........
นายรมย์  อิวิโส

-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
สมาชิกสภาเทศบาล
กระผม  นายรมย์  อิวิโส  สมาชิกสภาเทศบาลตำบลทอนหงส์



กระผมมีเรื่องจะปรึกษาหารือกับฝ่ายบริหาร  เกี่ยวกับการทำงานของผู้รับเหมา  
กระผมเคยพูดทุกครั้งในที่ประชุมที่ผ่านมา  ว่าการทำงานของผู้รับเหมาเมื่อเขามาทำงานในวันเสาร์วันอาทิตย์เคยพูดประจำว่าไม่สมควรมาทำ   เพราะว่าวันเสาร์วันอาทิตย์เจ้าหน้าที่หรือฝ่ายช่างไม่อยู่หรือผู้ตรวจงานจะเป็น  ท่าน  สท. ก็ดีที่รับผิดชอบตรงนี้  เคยพูดมาเสมอจนถึงบัดนี้เกี่ยวกับการทำงานของผู้รับเหมาในระหว่างท่านคณะผู้บริหารหรือสมาชิกสภาและฝ่ายช่างก็ดี  กระผมดูแล้วการทำงานของผู้รับเหมาที่ผ่านมาไม่ว่าจะเป็นถนนคอนกรีตหรือถนนดำ  เมื่อเร็ว ๆ  นี้  วันนั้นกระผมเคยพูดกับผู้รับเหมาว่าหลังจากสี่โมงเย็นแล้วห้ามทำงาน แต่ผู้รับเหมาก็ไม่ยอมจนกระทั่งประมาณห้าโมงหกโมงเย็นแล้วก็ยังทำงานอยู่   ระหว่างที่ผู้รับเหมาทำงานตอนนั้นฝ่ายช่างไม่อยู่  เจ้าหน้าที่และสมาชิกสภาเทศบาลก็ไม่อยู่  วันนั้นหกโมงเย็นแล้วผู้รับเหมายังมาเทถนนอยู่  ซึ่งไม่มีใครช่างก็ไม่อยู่สมาชิกสภาเทศบาลที่รับผิดชอบตรวจงานมีกระผมคนเดียว  กระผมมีภารกิจอยู่เหมือนกันแต่ผู้รับเหมาไม่ยอม  ฉะนั้นกระผมขอฝากท่านประธานและคณะผู้บริหารให้วางระเบียบข้อบังคับให้ชัดเจนกว่าที่ผ่านมาสักนิดเพื่อให้งานมีคุณภาพ  ถ้าเจ้าหน้าที่หรือคณะผู้บริหารไม่มีระเบียบตรงนี้งานทุกงานจะไม่มีคุณภาพ



-
เรื่องที่สอง  เรื่องการจัดงานประจำปี  กระผมอยากปรึกษากับคณะผู้บริหาร
และสมาชิกผู้ทรงเกียรติทุกท่าน  การจัดงานประจำปีสมัยที่แล้วที่ผ่านมาจนถึงสมัยนี้ไม่เคยมีการชี้แจงการจัดงานเกี่ยวกับรายรับรายจ่ายของการจัดงานประจำปี  จะเป็นงานสงกรานต์  งานลอยกระทง  งานชักพระก็ดีจริง ๆ   แล้วต้องแจ้งสมาชิกทุกท่านตั้งแต่รายรับรายจ่ายไม่ว่าจะเป็นค่าไฟฟ้า  ค่าเช่าที่  ค่าเวที  ซึ่งไม่เคยชี้แจงให้สมาชิกได้รู้ว่ารายรับเท่าไรรายจ่ายเท่าไร    เพราะฉะนั้นกระผมขอฝากท่านประธานและคณะผู้บริหารด้วยท่านใดที่รับผิดชอบหน้าที่การจัดงานประจำปีต่อไปควรจะชี้แจง  ให้ชัดเจน



-
เรื่องที่สาม  ทางชุมชนทุกชุมชนจะขอไฟฟ้าที่สถานที่ฝึกกีฬาเปตอง  ตะกร้อ  
และวอลเลย์บอล  ทางชุมชนฝากกระผมมาว่าให้ช่วยประสานกับผู้บริหารด้วยว่ามีงบประมาณตรงไหนบ้างที่จะนำไปใช้ติดตั้งไฟฟ้าที่สนามในการเล่นกีฬาถ้ามีขอช่วยจัดการให้ด้วย
          / เพราะฉะนั้น.......

เพราะฉะนั้น  สามเรื่องที่กระผมได้ปรึกษากับท่าน  ถ้าทำได้กระผมขอฝากท่านประธานและคณะผู้บริหารด้วย  ขอบคุณครับ
นางสมบุญ  เดชทัพ
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
เลขานุการสภาเทศบาล
ดิฉัน  นางสมบุญ  เดชทัพ  เลขานุการสภาเทศบาลตำบลทอนหงส์



ขอเรียนถามท่านประธานผ่านถึงผู้บริหารว่าจากที่ดิฉันได้อ่านแผนพัฒนาสามปี  
พ.ศ.2554 - 2556  และขออ้างถึงเทศบัญญัติงบประมาณรายจ่าย   ประจำปี  2553  ตอนนี้จะสิ้นปีงบประมาณแล้วเหลือเวลาอีกประมาณสองเดือน   ขอถามฝ่ายบริหารว่าโครงการต่าง ๆ  ที่บัญญัติลงในเทศบัญญัติแล้วเราจะทำอย่างไร  เพราะว่าอ่านจากแผนพัฒนาสามปีบางโครงการจะไม่มีในแผนพัฒนาสามปีเหมือนกับว่าถูกตัดไป  หรือถ้ามีจะมีในปลายปีของปี  2555  หรือ  2556   ซึ่งบางโครงการชาวบ้านก็ทราบอยู่แล้วว่ามีอยู่ในเทศบัญญัติเขาพร้อมที่จะทำแล้ว  ตัวดิฉันเองก็ทราบว่างบประมาณของปี  2553 เราถูกตัดตรงนี้ขอความอนุเคราะห์จากฝ่ายบริหารช่วยตอบ  ดิฉันจะได้ไปเรียนกับพี่น้องประชาชนในเขตเทศบาลของเราว่าทางฝ่ายบริหารเขามีนโยบายอย่างไร  ขอบคุณค่ะ
นายจรัญ  เยี้ยนชลคำ
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
สมาชิกสภาเทศบาล
กระผม  นายจรัญ  เยี้ยนชลคำ  สมาชิกสภาเทศบาลตำบลทอนหงส์

เรื่องความเป็นไปได้ของการทำถนนสายบ้านนายตา  สายทอง  ถ้าเป็นโครงการเร่งด่วนกระผมคิดว่าน่าจะดี  เพราะตามเส้นทางถนนสายนี้เขามีปัญหา   กระผมอยากให้เสร็จ  เร็ว ๆ  เราจะได้สบายใจ  ขอบคุณครับ
นายอมร  แคล้วภัย
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
นายกเทศมนตรี
สำหรับเรื่องของคุณสมบุญ  เดชทัพ  ที่ได้เรียนถามเรื่องแผนพัฒนาสามปี  แผนพัฒนา

ไม่ว่าปีไหนเราดึงเข้ามาได้ถ้ามีการเร่งด่วน  สมมุติว่าเราตั้งโครงการไว้ในแผนพัฒนาปี  2556  ถ้ามีความเร่งด่วนเราดึงมาไว้ในแผนสามปีได้ทั้งหมด  บางตัวเราตั้งว่าปี  2555 

เราทำแต่มันไม่มีความจำเป็นแล้วตอนนี้เราเลื่อนไปไว้ข้างหลังก็ได้  หรือโครงการที่    ว่าเราตั้งไว้ปี  2556  เราเลื่อนมาทำในปี  2554  ก็ได้  แต่ต้องให้อยู่ในแผนพัฒนาสามปี  เพราะฉะนั้นต้องดูที่ความเร่งด่วนหรือพี่น้องประชาชนต้องการมากแค่ไหน  โครงการของเราทั้งหมดเราทำไม่หมดถ้าไปดูในแผนพัฒนาสามปี  แผนพัฒนาสามปีเราคลุมหมดและดึงเข้ามาในเทศบัญญัติปีต่อปีเราดึงได้หมดเลย แล้วแต่ความจำเป็นเร่งด่วนของ  พี่น้องประชาชน  ขอบคุณครับ









/ นายกมล.........
นายกมล  บุญงาม
-
สมาชิกท่านใด  จะอภิปรายหรือแสดงความคิดเห็นเรื่องอื่น ๆ  บ้าง  
ประธานสภาเทศบาล
ขอเชิญครับ...
· หากไม่มีสมาชิกท่านใด  จะเสนอหรือแสดงความคิดเห็นแล้ว
กระผมขอขอบคุณทุกท่าน  ขอปิดประชุม  ครับ

เลิกประชุมเวลา  11.35  น.
(ลงชื่อ)          กาญดา  โกศัย               จพง.ธุรการ/ผู้บันทึกรายงานการประชุม 




(นางสาวกาญดา  โกศัย)




(ลงชื่อ)          สมบุญ  เดชทัพ 
     เลขานุการสภาเทศบาล/ผู้ตรวจรายงานการประชุม




   (นางสมบุญ  เดชทัพ)

(ลงชื่อ)            รมย์  อิวิโส    
     ประธานกรรมการตรวจรายงานการประชุม
       

      (นายรมย์  อิวิโส)




(ลงชื่อ)        อุสาห์  จันทรภักดี           กรรมการตรวจรายงานการประชุม




  (นายอุสาห์  จันทรภักดี)

(ลงชื่อ)           สมิง  รักขพันธ์             กรรมการตรวจรายงานการประชุม




    (นายสมิง  รักขพันธ์)




(ลงชื่อ)       ภิรมย์  สูญกรรมรัตน์       เลขานุการกรรมการตรวจรายงานการประชุม


 (นายภิรมย์  สูญกรรมรัตน์)

สภาเทศบาลได้รับรองรายงานการประชุมแล้ว 


 


เมื่อวันที่    15    เดือน  กันยายน   พ.ศ.2553




(ลงชื่อ)          กมล  บุญงาม        ประธานสภาเทศบาล



                (นายกมล  บุญงาม)


